《偷声木兰花 红桥即事》
清代·邹祗谟

绿杨城外平山路。五里香尘消暖雾。水碧迢迢。溪北溪南出画桥。

酒旗闲向春阴捲。黄鸟一双篱外啭。堤畔人家。风细秋千影半斜。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。